stanford-oval/wikipedia huggingface dataset:
Sefanjan kirja
Sisältö

Sefanjan kirja sisältää kolme lukua, joiden sisältö on seuraavanlainen:
| Jakeet | Sisältö |
| --- | --- |
1:1: Päällekirjoitus
1:2–13: Juudan kuningaskunnan tuleva tuomio
1:14–18: "Herran vihan päivä"
2:1–15: Israelin vihollisten tuomio
3:1–7: Jerusalemin synti ja armahdus
3:8–13: Kansojen rankaiseminen ja kääntyminen
3:14–20: Ilolaulu
Eri tutkijat jakavat kirjan sisällön eri tavalla. Huolimatta melko lyhyestä pituudestaan, kirja sisältää useita yleisiä profeetallisia teemoja. Kirjan kuvaukset ovat profeetallisen kirjallisuuden eloisampia. Silti se on myös täysin yksiselitteinen julistaessaan kaiken entiselleen palauttamista niille, jotka selviävät "Herran suuresta päivästä".
Sefanjan kirja sisältää paljon fraaseja ja termonilogiaa, jota tavataan myös muissa Vanhan testamentin kirjoissa. Tämä osoittaa, että kirjan kirjoittaja tunsi hyvin Israelin uskonnollisen perinteen. Tästä seurasi myös, että myöhemmät sukupolvet saattoivat helposti lukea kirjan osaksi profeetallisten kirjojen kaanonia.
Sefanjan kirja viittaa useisiin Ensimmäisen Mooseksen kirjan tapahtumiin ja kääntää ne toisin päin. Avausjakeet muistuttavat sekä luomisesta että vedenpaisumuksesta. Alussa sanotaan: "Minä tuhoan ihmiset ja eläimet, teen lopun taivaan linnuista ja meren kaloista". Järjestys, jossa kaikki luotu tuhotaan, on päinvastainen sille järjestykselle, jossa ne luotiin. Sekä vedenpaisumuksesta että Sefanjan kuvaamasta viimeisestä tuomiosta selviää tietty jäännösosa ihmisiä.
Kirjallisuutta

Peltola, Olavi: ”Sefanjan kirja”, Löytöretki Vanhaan testamenttiin.  Kauniainen:  Perussanoma, 1992.  ISBN 951-888-174-X  Teoksen verkkoversio.
Robertson, O. Palmer: The Books of Nahum, Habakkuk, and Zephaniah.  (The New International Commentary on the Old Testament)  Wm. B. Eerdmans Publishing, 1990.  ISBN 080282532X
Aiheesta muualla

Kuvia tai muita tiedostoja aiheesta Sefanjan kirja Wikimedia Commonsissa
Aiheesta muualla > Teksti

Raamattu . Suomen evankelis-luterilainen kirkko.
Sefanjan kirja (Arkistoitu – Internet Archive) (1992)
Sefanjan kirja (Arkistoitu – Internet Archive) (1933)
Sefanjan kirja. Suomenkieliset käännökset (1992, 1933 ja 1776), useita muita käännöksiä sekä hepreankielinen alkuteksti (Biblia Hebraica). Uskonkirjat.net.
Aiheesta muualla > Muuta

Faulhaber, Michael: Sophonias (Zephaniah) Catholic Encyclopedia.  1911. New York:  Robert Appleton Company. (englanniksi)
Hirsch, Emil G. & Price, Ira Maurice: Zephaniah. Jewish Encyclopedia. 1906. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Book of Zephaniah
Nevi'im
Joosuan kirja · Tuomarien kirja · Samuelin kirjat · Kuninkaiden kirjat · Jesajan kirja · Jeremian kirja · Hesekielin kirja · Kaksitoista profeettaa (Hoosean kirja · Joelin kirja · Aamoksen kirja · Obadjan kirja · Joonan kirja · Miikan kirja · Nahumin kirja · Habakukin kirja · Sefanjan kirja · Haggain kirja · Sakarjan kirja · Malakian kirja)
| n k Vanha testamentti |
| --- | --- |
Pentateukki:  Ensimmäinen Mooseksen kirja  Toinen Mooseksen kirja  Kolmas Mooseksen kirja  Neljäs Mooseksen kirja  Viides Mooseksen kirja 
Historialliset kirjat:  Joosuan kirja  Tuomarien kirja  Ruutin kirja  Ensimmäinen Samuelin kirja  Toinen Samuelin kirja  Ensimmäinen kuninkaiden kirja  Toinen kuninkaiden kirja  Ensimmäinen aikakirja  Toinen aikakirja  Esran kirja  Nehemian kirja  Esterin kirja 
Viisauskirjat:  Jobin kirja  Psalmien kirja  Sananlaskujen kirja  Saarnaajan kirja  Laulujen laulu 
Suuret profeetat:  Jesajan kirja  Jeremian kirja  Valitusvirret  Hesekielin kirja  Danielin kirja 
Pienet profeetat:  Hoosean kirja  Joelin kirja  Aamoksen kirja  Obadjan kirja  Joonan kirja  Miikan kirja  Nahumin kirja  Habakukin kirja  Sefanjan kirja  Haggain kirja  Sakarjan kirja  Malakian kirja 
Käännös suomeksi
Semakhidai

| Semakhidai> Σημαχίδαι.Sijainti |
| --- | --- |
 Semakhidai
Koordinaatit:  38°9′31″N, 23°54′37″E
Valtio:  Kreikka
Paikkakunta:  pohjoinen Itä-Attika, Attika
Historia
Tyyppi:  demos
Perustettu:  508 eaa.
Kulttuuri:  antiikin Kreikka
Alue:  Attika
Kaupunki:  Ateena
Fyle:  Antiokhis
Trittys:  mesogeios
Demonyymi:  Sēmakhidēs (Σημαχίδης)
Bulen jäseniä:  1
 :  ei tiedossa (vsta 201 eaa.)
Infobox OKNimi-testi OK: 
Semakhidai (m.kreik. Σημαχίδαι, Sēmakhidai, lat. Semachidae) oli antiikin aikainen Antiokhis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin.
Semakhidain oletetaan sijainneen Epakriaksi kutsutulla seudulla Attikan pohjoisosan vuoristoisella alueella. Demoksen tarkempaa sijaintipaikkaa ei kuitenkaan tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä.
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä Sēmakhidēs (Σημαχίδης).
Sekobileet

| Sekobileet> Serial |
| --- | --- |

Ohjaaja:  Bill Persky
Käsikirjoittaja:  Rich Eustis Michael Elias
Perustuu:  Cyra McFaddenin romaaniin
Tuottaja:  Sidney Beckerman
Säveltäjä:  Lalo Schifrin
Pääosat:  Martin Mull Tuesday Weld Jennifer McAllister Sally Kellerman Bill Macy Pamela Bellwood Peter Bonerz Christopher Lee
Valmistustiedot
Valmistusmaa:   Yhdysvallat
Tuotantoyhtiö:  Paramount Pictures
Levittäjä:  Paramount Pictures
Ensi-ilta:   28. maaliskuuta 1980
Kesto:  86 minuuttia
Alkuperäiskieli:  englanti
Tuotto:  9,8 miljoonaa USD (USA)
Aiheesta muualla
IMDb 
Elonet
AllMovie
Infobox OKNimi-testi OK: 
Sekobileet (engl. Serial) on vuonna 1980 ensi-iltansa saanut yhdysvaltalainen komediaelokuva, jonka ohjasi Bill Persky. Elokuvan rooleissa nähdään Martin Mull, Tuesday Weld, Jennifer McAllister, Sally Kellerman, Bill Macy, Pamela Bellwood, Peter Bonerz ja Christopher Lee.
Sekobileet perustuu Cyra McFaddenin romaaniin The Serial: A Year in the Life of Marin County, joka julkaistiin vuonna 1977. Romaanin pohjalta Rich Eustis ja Michael Elias laativat elokuvan käsikirjoituksen. Sidney Beckerman toimi elokuvan tuottajana Paramount Picturesille, joka toimi myös elokuvan levittäjänä. Lalo Schifrin sävelsi elokuvaan musiikin. Elokuva kuvattiin Kalifornian Marinin piirikunnassa San Franciscossa, Tiburonissa, Mill Valleyssa ja Sausalitossa.
Sekobileet sai ensi-iltansa Yhdysvalloissa 28. maaliskuuta vuonna 1980. Elokuva tuotti Yhdysvalloissa 9,9 miljoonaa dollaria. Elokuva julkaistiin DVD:lle vuonna 2008.
Näyttelijät

| 0 | 1 | 2 |
| --- | --- | --- |
|  Martin Mull  | … |  Harvey Holroyd   |
|  Tuesday Weld  | … |  Kate Holroyd   |
|  Jennifer McAllister  | … |  Joanie Holroyd   |
|  Sally Kellerman  | … |  Martha   |
|  Sam Chew Jr.  | … |  Bill   |
|  Anthony Battaglia  | … |  Stokeley   |
|  Nita Talbot  | … |  Angela Stone   |
|  Bill Macy  | … |  Sam Stone   |
|  Pamela Bellwood  | … |  Carol   |
|  Barbara Rhoades  | … |  Vivian   |
|  Ann Weldon  | … |  Rachel   |
|  Peter Bonerz  | … |  Tohtori Leonard Miller   |
|  Christopher Lee  | … |  Luckman ("Skull")   |
|  Patch Mackenzie  | … |  Stella   |
|  Stacey Nelkin  | … |  Marlene   |
|  Tom Smothers  | … |  Spike   |
|  Clark Brandon  | … |  Spenser   |
|  Clyde Ventura  | … |  Paco   |
Arvioita

Video-oppaassa vuodelta 1994 Bello Romano kutsuu Sekobileitä hauskaksi arkikomediaksi seksistä ja henkisestä valaistumisesta ja antaa sille kolme tähteä viidestä, mikä vastaa sanallista arviota ”hyvä”.
Aiheesta muualla

Sekobileet Internet Movie Databasessa (englanniksi)
Sekobileet Elonet.
Sekobileet AllMoviessa. (englanniksi)
Selowin katekismus

Selowin katekismus (tai Selovin katekismus, van Selowin katekismus) viittaa vuonna 1644 julkaistuun suomenkieliseen katekismukseen, joka on kirjoitettu kyrillisillä kirjaimilla. Katekismuksen alkuperäinen otsikko on "катехис͛мꙋсъ э҆́ли се христилинень опьпи меиденъ ꙋскомъ пѧе кап͛палегиста нꙋорелъ ꙗ ѷѯикєр͛таисеⷧ҇ кан͛саль сан͛генъ тар͛пелиненъ." (katechismus, eli se : christillinen oppi meiden uskom päe kappalegista nuorel ja yxikertaisel kansal sangen tarpellinen.) Katekismuksen teksti on peräisin Petrus Bjuggin toimeenpanemasta katekismuksesta (joka taas pohjautuu Lutherin Vähään katekismukseen), ja kyrillisestä versiosta vastasi ilmeisesti tulkki Johannes Roselin. Selow viittaa teoksen painajaan, ruotsalaiseen (saksalaista alkuperää olevaan, vaikka myös hollantilaista alkuperää on vanhastaan esitetty) Peter van Selowiin (Peter Vanselow). Kyrillisen katekismuksen tarkoituksena oli toimia opetusmateriaalina Ruotsiin Stolbovan rauhassa vuonna 1617 liitettyjen alueiden suomenkielisille (oikeammin karjalankielisille) ortodokseille, joita pyrittiin luterilaistamaan 1600-luvulla.
Aiheesta muualla

"Katechismus, eli se : christillinen oppi meiden uskom päe kappalegista nuorel ja yxikertaisel kansal sangen tarpellinen." Doriassa
Sellinjärvi

| Sellinjärvi Селецкое озеро, Seletskoje ozero |
| --- | --- |
 Näkymä järvelle Sellin kylästä.
Valtiot:  Venäjä
Tasavalta:  Karjalan tasavalta
Piiri:  Karhumäen piiri
Paikkakunta:  Paatene
Koordinaatit:  63°10′58″N, 33°08′26″E
Vesistöalue ja valuma-alueen tietoja
Päävesistöalue:  Uikujoki
Järveen tulevat joet:  Songo, Jangozerka, Porusta
Laskujoki:  Lužma
Mittaustietoja
Pinnankorkeus:  135 m
Pituus:  15,8 km
Leveys:  5,3 km
Rantaviiva:  61,9 km
Pinta-ala:  62,3 km²
Tilavuus:  1,05 km³
Keskisyvyys:  16,9 m
Suurin syvyys:  56 m
Valuma-alue:  3 450 km²
 fiSellinjärvi 
Sellinjärvi (ven. Селецкое озеро, Seletskoje ozero) on Uikujoen vesistöön kuuluva järvi Karjalan tasavallan Karhumäen piirin Paatenen kunnassa Venäjällä. Sen pinta-ala on 62,3 neliökilometriä, valuma-alueen laajuus 3 450 neliökilometriä, keskisyvyys 16,9 metriä ja suurin syvyys 56,0 metriä.
Sellinjärveen laskevia jokia ovat Songo, Jangozerka (karj. Dängähänd’ogi) ja Porusta. Etelässä Sellinjärvi yhtyy Eningilampeen. Sen laskujoki Lužma (Lužma, Lužmand’ogi) virtaa Seesjärveen.
Sellinjärven kalalajeja ovat lohi, siika, muikku, harjus, kuore, hauki, särki, lahna, säyne, made, kuha, ahven ja kiiski. Järvellä harjoitetaan kalanviljelyä sekä kotitarve- ja virkistyskalastusta.
Järven kaakkoisrannalla sijaitsee Sellin kylä.
Aiheesta muualla

Sellinjärvi Venäjän vesistörekisterissä (venäjäksi)
Semnanin kieli

Semnanin kieli on Iranissa Kaspianmeren eteläpuolella sijaitsevassa Semnanin provinssissa puhuttava iranilainen kieli. Se kuuluu iranilaisten kielten luoteisryhmään. Kieli toimii yhteisön suullisen kanssakäymisen välineenä.
Selja (nimi)

| Selja |
| --- | --- |
Nimipäivä:   
– suomenkielinen:  22. marraskuuta
– ruotsinkielinen:  –
– ortodoksinen:  –
Muunnelmia:  Silja
Vastineita eri kielissä:  Cécile
Nimen alkuperä:  Cecilia tai kasvisuku seljat
Infobox OKNimi-testi OK: 
Selja on suomalainen naisen etunimi sekä sukunimi. Nimi on mahdollisesti Cecilia-nimen muunnelma tai johtuu kasvisuvun nimestä seljat (Sambucus).
Vuoden 2019 loppuun mennessä Seljan on Digi- ja väestötietoviraston tietojen mukaan saanut etunimekseen 820 henkilöä, jotka kaikki ovat naisia.
Tunnettuja Selja-nimisiä > Etunimenä

Selja Ahava (s. 1974), kirjailija ja käsikirjoittaja
Selja Leiwo (s. 2004), jalkapalloilija
Selja Raudas (s. 1962), kuvataiteilija
Tunnettuja Selja-nimisiä > Sukunimenä

Aapo Selja (1898–1977), näytelmäkirjailija
Sirkka Selja (1920–2017), runoilija ja kirjailija
Seltyn piiri

Seltyn piiri Udmurtian kartalla.
Seltyn piiri (ven. Селти́нский райо́н, Seltinski raion, udmurtiksi Сьӧлта ёрос, Śölta joros) on kunnallishallintoalue Udmurtian tasavallassa Venäjällä. Vuonna 1929 perustetun piirin pinta-ala on 1884,4 neliökilometriä. Asukkaita on 11 400 henkeä (vuonna 2010).
Seltyn piiri sijaitsee Udmurtian länsiosassa. Se rajoittuu pohjoisessa Krasnogorskojen, idässä Igran ja Jakšur-Bodjan, kaakossa Uvan ja lounaassa Sjumsin piireihin sekä luoteessa Kirovin alueeseen. Pinta-alasta 40 % on metsää. Tärkein joki on Kilmez. Hyötykaivannaisiin kuuluvat turve, hiekka, sora ja kalkkikivi.
Piiriin kuuluu 9 maalaiskuntaa: Haldy, Kilmez (keskuspaikka Selty), Kolesur, Kopki, Novaja Monja, Selty, Sjuromošur, Uzi ja Valamaz. Hallinnollinen keskus on Seltyn kylä.
Asukkaista 58,4 % on udmurtteja ja 39,4 % venäläisiä. Kaupunkiväestöä ei ole.
Piirin läpi kulkee Kazanin ja Permin välinen Siperian maantie. Iževskiin on maantieyhteys Uvan ja Nylgan kautta. Tärkein elinkeino on puunhankinta ja -jalostus. Lisäksi on pellavanjalostuslaitos, tiilitehdas ja rakennusteollisuutta. Maatalous on keskittynyt maidon ja lihan tuotantoon sekä viljan, pellavan ja vihannesten viljelyyn.
Paikallislehtenä ilmestyy Oktjabr.
Aiheesta muualla

Wikimedia Commonsissa on kuvia tai muita tiedostoja aiheesta .
Seltyn piirin sivusto (Arkistoitu – Internet Archive) (venäjäksi)
Udmurtian hallinnollinen jako
| --- | --- |
Kaupunkipiirikunnat:  Iževsk (pääkaupunki) · Glazov · Možga · Sarapul · Votkinsk
Piirit:  Alnaši · Balezino · Debjosy · Glazov · Grahovo · Igra · Jar · Jukamenskoje · Kambarka · Karakulino · Kez · Kijasovo · Kizner · Krasnogorskoje · Malaja Purga · Možga · Sarapul · Selty · Šarkan · Sjumsi · Uva · Vavožin · Votkinsk · Jakšur-Bodja · Zavjalovo
Selty

Selty (ven. Селты́, udmurtiksi Сьӧлта, Śölta) on kylä ja maalaiskunta Udmurtiassa Venäjällä. Se sijaitsee Kilmezin sivujoen Palvaikan varrella 138 kilometriä Iževskistä luoteeseen. Kylä on Seltyn piirin keskus. Asukkaita on 5 600 henkeä (vuonna 2002).
Kylä mainitaan ensimmäisen kerran vuonna 1710. Sen asukkaat ovat etupäässä udmurtteja, venäläisiä ja tataareja.
Seltyn kautta kulkee Kazanin ja Permin välinen Siperian maantie. Iževskiin on maantieyhteys Uvan ja Nylgan kautta. Kylässä toimii maatalousyritys, metsäteollislaitos, turpeentuotantoyritys, tiilitehdas, pellavanjalostamo, leipomo ja meijeri. Siellä on kaksi keskikoulua, taidekoulu, lasten luomistyön keskus, kaksi kulttuuritaloa ja kirjastoa, elokuvateatteri ja piirisairaala.
Aiheesta muualla

Seltyn piirin sivusto (Arkistoitu – Internet Archive) (venäjäksi)
Semsjärvi

| Semsjärvi Семчезеро, Semtšezero |
| --- | --- |
 Semsjärvi
 Koordinaatit: 62°56′18″N, 33°37′23″E 
Valtio:  Venäjä
Tasavalta:  Karjalan tasavalta
Piiri:  Karhumäen piiri
Kunta:  Tšopina
Hallinto:  
 – Asutustyyppi:  kylä
Väkiluku (2013):  0
Infobox OKVirheellinen NIMI-arvo: 
Semsjärvi (myös Semtsojärvi, ven. Се́мчезеро, Semtšezero) on kylä Karjalan tasavallan Karhumäen piirin Tšopinan kunnassa Venäjällä. Se sijaitsee samannimisen järven luoteisrannalla 35 kilometriä Tšopinasta länteen. Kylässä ei ole vakituista asutusta (vuonna 2013).
Novgorodin Lappiin kuulunut Semsjärven pogosta mainitaan ensimmäisen kerran 1500-luvun lopussa. 1900-luvun alussa se kuului Mäntyselän volostin Kumsjärven kyläkuntaan. Semsjärven kyläryhmän muodostivat Semsjärven pogosta, Lahdenperä (ven. Zagubje), Pohjoispää (Severnyi Konets) ja Saari (Ostrov). Vuonna 1905 niissä oli yhteensä 64 taloa, koulu ja 423 asukasta.
Neuvostoaikana Semsjärven kylät kuuluivat Karhumäen piirin Mäntyselän kyläneuvostoon. Vuonna 1933 niissä oli 526 asukasta, jotka kaikki olivat karjalaisia. Toisen maailmansodan jälkeen Semsjärvi liitettiin Kumsin kyläneuvostoon.
Selvagem Grande

Selvagem Grande
Selvagem Grande kuvattuna  Sentinel-2-sateliittistä  (lokakuu 2021)
| --- | --- |
Sijainti:  Funchal Madeira Portugali
Saariryhmä:  Selvagenssaaret
Merialue:  Atlantti
Korkein kohta:  Pico da Atalaia, 163 m
Pinta-ala:  2,45 km²
| --- | --- |
Asukasluku:  2
muokkaa - muokkaa wikitekstiä - muokkaa Wikidataa
Selvagem Grande kuuluu Selvagenssaariin. Selvagenssaaret ovat osa Portugalille kuuluvaa Madeiraa ja sijaitsevat noin 280 kilometriä Madeiran pääkaupungista Funchalista kaakkoon. Selvagem Grande muodostaa yhdessä kahden pienemmän saaren Palheiro de Terran sekä Palheiro do Marin kanssa Selvagenssaarten pohjoisemman osan.
Selvagem Grande on saarista suurin ja on pinta-alaltaan noin 2,45 neliökilometriä. Saarta ympäröi noin 70-90 metriä korkeat jyrkät kalliot, mutta sen sisäosa on tasainen. Saaren korkein kohta on Pico da Atalaia (163 m). Portugali osti Selvagenssaaret Selvagem Grande mukaan lukien vuonna 1971 luonnonsuojelualueeksi saaren keltanokkaliitäjäkannan ollessa uhattuna pyydystyksen vuoksi. Saarella on kaksi pysyvää vartijaa vartioimassa saaren lintukantaa.
Galleria

Selvagem Grande.
Senegalin vaakuna

Senegalin vaakuna
Senegalin vaakuna on Senegalin tunnus lipun, kansallislaulun ja moton ohella. Vaakuna on otettu käyttöön vuonna 1960.
Halkoisen kilven oikeanpuoleisessa kentässä on leijona, joka symboloi voimaa. Vasemmassa kentässä on apinanleipäpuu, maan kansallispuu. Sen alla oleva aaltokoro kuvaa Senegal-jokea, josta valtio on saanut nimensä. Kilven yläpuolella on vihreä tähti symboloimassa Afrikan vapautta. Tähti on myös Senegalin lipussa. Kilven alla on Leijonan kansallinen ritarikunnan merkki. Vaakunaa ympäröi kaksi palmunlehvää.
Nauhassa lehvien ympärillä lukee valtion ranskankielinen motto Un peuple, un but, une foi, suomeksi Yksi kansa, yksi päämäärä, yksi usko.
Seleniitti

Seleniitti-ionin rakenne
Seleniittianionin kalottimalli
Seleniitti (SeO32-) on anioni, joka muodostuu seleenihapokkeen protolysoituessa. Myös seleenihapokkeen suolat sisältävät seleniitti-anionin ja niitä kutsutaan seleniiteiksi. Seleniitit toimivat seleenin lähteinä esimerkiksi kasveille.
Rakenne

Seleniitti-ioni on muodoltaan pyramidimainen ja seleeniatomi on pyramidin huippu. Seleenin ja happiatomien väliset etäisyydet ovat 1,72 Å. Seleniittianionin rakenteessa seleeniatomilla on vapaa elektronipari, joka toimii kiinteissä seleniiteissä "näkymättömän" ligandin tavoin, mikä vaikuttaa niiden kiderakenteeseen.
Ominaisuudet

Seleniitti-ioni muistuttaa ominaisuuksiltaan isomorfista sulfiitti-ionia, mutta on voimakkaampi hapetin. Happamissa olosuhteissa seleniitti-ioni esiintyy vetyseleniitti-ioneina (HSeO3-), ja tällaisia liuoksia kuumennettaessa muodostuu diseleniitti-ioneja (Se2O52-). Vetyseleniiteistä ainoastaan skandiumvetyseleniitin rakenne tunnetaan hyvin.
Valmistus

Seleniittejä voidaan valmistaa neutraloimalla seleenihapoketta metallioksideilla tai -hydroksideilla. Useita seleniittejä saadaan myös kuumentamalla seleenidioksidia metallioksidin kanssa.
Seleniittejä käytetään muun muassa lannoitteissa ja natrium-, sinkki-,  ja bariumseleniittejä lasinvalmistuksessa.
Selydove

| Selydove Селидове |
| --- | --- |
 lippu:  vaakuna
 Selydove
 Koordinaatit: 48.1495°N, 37.3037°E 
Valtio:  Ukraina
Alue:  Donetskin alue
Piiri:  Pokrovskin piiri
Väkiluku (2021)  ():  21 916
Infobox OKVirheellinen NIMI-arvo: 
Selydove (ukr. Селидове; ven. Селидово, Selidovo) on kaupunki Ukrainan Donetskin alueen Pokrovskin piirissä.
Selydove sijaitsee eurooppatien E 50 varrella. Kaupungista maanteitse 19 kilometriä luoteeseen sijaitsee piirikeskus Pokrovsk ja noin 46 kilometriä kaakkoon aluekeskus Donetsk. Ukrainan tilastokeskus arvioi Selydoven väkiluvuksi 21 916 asukasta vuoden 2021 alussa.
Lokakuun loppupuolella 2024 Venäjän hyökkäyssodan (2022–) rintamataistelut lähestyivät kaupunkia ja ilmeisesti saavuttivat sen idästä käsin. Hyökkäyksessään he ovat vyöryttäneet lukuisia sotilaita kohti kaupunkia edeten, lukuisista ihmisuhreista ja muutenkin menetelleet sodan laeista välittämättä.
Esimerkkejä Venäjän sotarikoksista: ohjusiskulla tuhottua Selydoven sairaalaa (14.2.2024).
Selydoven teknisen oppilaitoksen rakennus ohjusiskun jälkeen (5.12.2023).
Ohjusiskulla tuhottuja asuinrakennuksia (19.3.2024).
Tykistöiskussa vaurioitettua asuinkerrostaloa (8.4.2024).
Aiheesta muualla

Kuvia tai muita tiedostoja aiheesta Selydove Wikimedia Commonsissa
Senegambia

Senegambia vuoden 1878 kartalla.
Senegambia on Senegal- ja Gambiajokien välisestä alueesta 1600-luvun alkupuolelta lähtien käytetty nimitys. Britit perustivat seitsenvuotisen sodan jälkeen vuonna 1765 samannimisen siirtomaan. Se palautui Ranskalle Versailles’n rauhassa vuonna 1783 James Islandia ja Gambiajokea lukuun ottamatta. Senegal ja Gambia perustivat vuonna 1982 Senegambian konfederaation, joka hajosi vuonna 1989.
Seleenihappo

| Seleenihappo |
| --- | --- |


Tunnisteet
CAS-numero:  7783-08-6
PubChem CID:  1089 ja 21713352
Ominaisuudet
Molekyylikaava:  H2SeO4
Moolimassa:  144,976 g/mol
Ulkomuoto:  Valkoista kiteistä ainetta
Sulamispiste:  58 °C
Seleenihappo (H2SeO4) on keskivahva epäorgaaninen happo. Ominaisuuksiltaan se muistuttaa paljon rikkihappoa. Yhdisteen suolat ovat selenaatteja.
Ominaisuudet

Seleenihappo liukenee rikkihapon tavoin erittäin runsaasti veteen ja luovuttaa ensimmäisen protoninsa täydellisesti, muodostaen vetyselenaatti-ioneja. Rikkihapon tavoin seleenihappo absorboi helposti seleenitrioksidia (SeO3), jolloin muodostuu pyroseleenihappoa eli diseleenihappoa (H2Se2O7) ja triseleenihappoa (H2Se3O10). Seleenihappo kykenee väkevän rikkihapon tavoin poistamaan orgaanisesta aineksesta vettä ja siten hiillyttämään sen. Yhdiste kiteytyy hydraattina valkoisiksi oktaedrisiksi kiteiksi.
Rikkihappoon verrattuna seleenihappo on huomattavasti voimakkaampi hapetin. Se kykenee muun muassa hapettamaan suolahapon klooriksi, jolloin se itse pelkistyy seleenihapokkeeksi. Yhdisteen hapetuskyvyn vuoksi se voi syövyttää myös hyvin jaloja metalleja, kuten kultaa tai platinaa.
Valmistus

Seleenihappoa tuotetaan hapettamalla seleenihapoketta kloorilla, kloorihapolla, vetyperoksidilla, otsonilla tai kaliumpermanganaatilla. Yhdistettä voidaan valmistaa myös sähkökemiallisesti elektrolysoimalla seleenihapokeliuosta (H2SeO3). Näin valmistettu seleenihappo sisältää kidevettä, joka voidaan poistaa kuivaamalla fosforipentoksidilla tai kuumentamalla vakuumissa.
Käyttö

Seleenihappoa käytetään lähinnä metallurgiassa. Sitä voidaan muun muassa lisätä kromipinnoituskylpyihin.
Aiheesta muualla

Kyoto Encyclopedia of Genes and Genomes: Selenic acid (englanniksi)
ChemBlink: Selenic acid (englanniksi)
Sélibaby

| Sélibaby سيلبابي |
| --- | --- |
 Sélibabyn keskustaa.
 Sélibaby
 Koordinaatit: 15°9′32″N, 12°11′1″W 
Valtio:  Mauritania
Alue:  Guidimagha
Departementti:  Sélibaby
Hallinto:  
 – Asutustyyppi:  kaupunki
 – Hallinnon tyyppi:  kunta
Pinta-ala:  
 – Kokonaispinta-ala:  119 km²
Väkiluku (2013):  29 800
Infobox OKVirheellinen NIMI-arvo: 
Sélibaby (myös Sélibabi, arab. سيلبابي‎) on kaupunkikunta sekä Guidimaghan alueen ja Sélibabyn departementin hallinnollinen keskus Mauritaniassa. Se sijaitsee 620 kilometriä Nouakchottista kaakkoon. Kunnassa on 29 800 ja kaupunkialueella 26 400 asukasta (vuonna 2013, väestönlaskenta).
Maantiede ja asutus

Sélibabyn kunnan pinta-ala on arviolta 119 neliökilometriä. Kaupunki sijaitsee kahden suuren vadin varrella kukkuloiden ympäröimänä.
Seudun ilmasto on sudanilais-sahelilainen. Vuotuinen sademäärä on 450–500 millimetriä. Sadekausi kestää kesä-heinäkuusta lokakuuhun.
Kuntaan kuuluu kaupunkialueen lisäksi yli 20 maaseutuasutusta. Asukkaat ovat soninkeja, fulbeja ja maureja.
Historia

Soninkejen perustaman kylän kautta kulki 1800-luvulla Bakeliin johtanut maurien kauppareitti. Ranskalaiset miehittivät Guidimaghan ja perustivat Sélibabyyn varuskunnan vuonna 1891. Se kuului aluksi Ranskan Sudanin Bakelin piiriin ja vuodesta 1914 sektorina Gorgolin piiriin. Guidimaghan hallintopiiri perustettiin vuonna 1921.
Kaupunki on maatalousalueen hallinnollinen ja kaupallinen keskus, joka on kärsinyt heikoista liikenneyhteyksistä. Sen kehitykseen ovat vaikuttaneet alueen musta afrikkalainen kulttuuri sekä Senegalin ja Malin rajojen läheisyys.
Liikenne, talous ja palvelut

Sélibabyyn johtaa M’Boutista vuonna 2012 rakennettu päällystetty maantie, joka jatkuu Senegaljoen rannalle Gourayeen. Kaupungin lentokenttä on suljettu.
Paikallisia elinkeinoja ovat maanviljely, karjanhoito, käsityöammatit ja kaupankäynti. Alue tuottaa durraa, lehmänpapua, maissia ja keräilytuotteita myytäväksi muualle Mauritaniaan.
Palveluihin kuuluvat ala- ja yläkoulut, kaksi lukiota, ammattikoulu, terveyskeskus, aluesairaala ja nuorisotalo. Kaupungissa on vesijohto-, sähkö- ja puhelinverkot, mutta jätehuoltoa ollaan vasta kehittämässä. Juomavesi saadaan Senegaljoesta 45 kilometrin pituista johtoa pitkin. Matkailupalveluja ei ole käytännössä lainkaan.